Maya Matahari

Meyanaliza Ruslee atau lebih dikenali sebagai Maya Matahari atau Mya Ruslee (13 Mei 1976 – 18 Mac 2020) ialah seorang penyanyi, pelakon dan penyampai radio wanita Malaysia. Beliau terkenal menerusi lagu "Matahari" dari album pertamanya dengan bertajuk sama. Pada tahun 2018, beliau membuat penampilan semulanya dalam rancangan TV realiti Gegar Vaganza musim kelima.

Kerjaya
Beliau menceburi bidang seni apabila mula melancarkan album pertama beliau pada 25 Mac 1995 yang berjudul "Satu Jam Lagi" dengan lagu popular yang bertajuk Matahari. Dua buah album kemudian menyusul dalam kerjaya seni beliau iaitu "Diari Biru" dan "Mata". Selain itu, beliau turut menceburi bidang lakonan sama ada layar perak dan pementasan. Selepas kejayaan beliau berlakon dalam filem Gemerlapan pada tahun 1997, diberi peluang berlakon teater Nyiur Gading Puncak Mahligai, Uda & Dara, Seruan Damai dan Hotel Malaya serta banyak lagi drama dan sitkom televisyen. Beliau juga merupakan pelakon pengalih suara Bahasa Melayu bagi watak Sakura dalam siri animasi Jepun, iaitu Cardcaptor Sakura.

Pada tahun 2018, beliau membuat kemunculan kembali dengan lagu terbaru "Perlu Ada Setia" dan pada masa yang sama menjadi peserta Gegar Vaganza musim kelima.

Gegar Vaganza 2018

Maya merupakan salah seorang peserta Gegar Vaganza musim kelima pada 2018. Beliau telah memenangi tempat kelima sekaligus membawa pulang wang tunai sebanyak RM15,000. Beliau sebelum ini juga pernah memohon untuk menyertai Gegar Vaganza sebanyak 4 kali, namun ditolak sebelum diterima sebagai peserta musim kelima. Berikut ialah senarai persembahan beliau:

 Persembahan dan keputusan Gegar Vaganza (musim 5)KonsertTemaLagu tugasanPenyanyi asalKedudukanKeputusanMinggu 1Oh Dia Ke?"Matahari"Dirinya sendiriKe-4SELAMATMinggu 2Dalam Diam Aku Mencintaimu"Hilangkan Segalanya"FarawahidaKe-5SELAMATMinggu 3Lain Macam"I Have Nothing"Whitney HoustonKe-8SELAMATMinggu 4Bergegar Bergabung"Bujang Senang" (duet bersama Tia Jinbara)WingsKe-2SELAMATMinggu 5Lama Tak Dengar"Sekadar Di Pinggiran"Francissca PeterKe-2SELAMATMinggu 6Terbaik, Bos!"Hatinya Tak Tertahan"Noraniza IdrisKe-5SELAMATMinggu 7Road To FinalPusingan 1: "Tiada Kepastian"  Pusingan 2: "Ikut Rentakku"Ziana Zain  Jaclyn VictorKe-5SELAMATMinggu 8Final RoundDuet Platinum: "Nisan Cinta" (duet bersama Ernie Zakri)  Battle (Hip Hop): "Teman Pengganti" (bersama Amelina)Siti Nordiana & Jaclyn Victor  Malique & Black HanifahKe-5TEMPAT KELIMA

Kehidupan peribadi
Beliau telah berkahwin pada 26 Jun 2009 dengan Tengku Shahreza Tengku Abdul Aziz dan perkahwinan mereka hanya bertahan selama 6 tahun apabila bercerai Ogos 2015. Pasangan ini tidak mempunyai cahaya mata.

Kematian
Beliau meninggal dunia pada 18 Mac 2020 di Hospital Sungai Buloh, Sungai Buloh, Selangor akibat penyakit kanser tisu pada usia 43 tahun. Beliau disahkan menghidap kanser tisu selepas menyertai Gegar Vaganza 5 dan pernah menjalani rawatan di China.

Diskografi

Album studio
 Satu Jam Lagi (1995)
 Sinar Cinta Mu (1997)

Album mini
 Mata (2012)

Single
 "Satu Jam Lagi"
 "Diari Biru"
 "Matahari"
 "Si Dia"
 "Diari Biru 2"
 "Perlu Ada Setia"

Filemografi

Filem
 Gemerlapan (1997)
 Baik Giler!! (2012)
 Zaiton: Ceritaku (2012)
 Kau Takdirku (2017) (filem terakhir)

Telefilem
 Misteri Banglo Putih (2002)
 Kordi & Kornah (2002)
 Tuan Rumah (2003)
 Pusaraku Pelamin Ayah (2006)
 Mek Salmah Dari Scotland (2007)
 Kepok & Nisan (2010)
 Mek Salmah Ratu Budu (2013)
 Nenek Ranggi (2014)
 Menantu Saat Adik Supiat (2015)
 Jatuh Cinta Buta (2016)

Drama
 Sambal (1995-1996)
 Aspirasi Impian
 Kisah Benar (musim 22) - episod: "Ikat Perut" (2003)
 Ta'in (2008)
 Akukah Tanggang (2008)
 Anak Betong (2009)
 Matahari (2009)
 Cucu Betong (2009-2010)
 Isteriku Bukan Queen Control (2009-2010)
 Ejen 008 (2010)
 Esah Pajero (2012)
 Playboy Itu Suami Aku (2013)

Televisyen
 Gegar Vaganza (musim 5) (2018) - peserta

 Rujukan 

 Pautan luar 


Kategori:Kelahiran 1976
Kategori:Kematian 2020
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Johor
Kategori:Penyanyi wanita Malaysia
Kategori:Pelakon wanita Malaysia
Kategori:Peserta Gegar Vaganza